《布谷篇》
元代·凌云翰

阳春布德鹰化鸩，眼虽可识心和柔。野人因见拂其羽，有事南亩并西畴。

桑林阴阴桑葚熟，彷佛禽言如布谷。秋成准拟去输官，农务当勤何待促。

周家开国本务农，艰难王业存豳风。仓庚鸣鹃俱在咏，布谷应候将无同。

田家望雨由清哢，况闻处处催春种。黍稷今年如满家，布谷之祥胜灵凤。

作者简介：浙江仁和人，字彦翀。博览群籍，通经史，工诗。元至正间举人。洪武初以荐，授成都府学教授。后坐事谪南荒。有《柘轩集》。